გრიგორი იუდინი
გრიგორი იუდინი (რუს. Юдин, Григорий Борисович; დ. 1983, მოსკოვი) — რუსი სოციოლოგი, პოლიტოლოგი და ფილოსოფოსი: ერთ-ერთი წამყვანი ექსპერტი საზოგადოებრივი აზრისა და სოციოლოგიური გამოკითხვის დარგებში. გრიგორი იუდინი — პროფესორი მოსკოვის სოციალური და ეკონომიკური კვლევების უმაღლეს სკოლაში (აბრევიაციით რუს. МВШСЭН, «Шанинка»). გრიგორი იუდინი არის გაზეთ „ვედომოსტი“-სა (რუს. Ведомости) და ონლაინ ჟურნალ „რესპუბლიკა“-ს კოლუმნისტი, ასევე იგი თანამშრომლობს ვებსაიტ გამოცემა „პროექტ“-სა (რუს. Проект) და ბრიტანულ საიტ „ოფენდემოკრასი“-სთან (ინგლ. openDemocracy). გრიგორი იუდინი ფლობს ინგლისურ, ფრანგულ და გერმანულ ენებს.